CELEX: 32015D1310
Language: hr
Date: 2015-07-28 00:00:00
Title: Provedbena odluka Komisije (EU) 2015/1310 оd 28. srpnja 2015. o izmjeni Priloga I. Odluci 2009/177/EZ s obzirom na status slobodno od bolesti za cijelo državno područje Hrvatske u pogledu Koi herpes viroze (KHV) (Tekst značajan za EGP)

30.7.2015   
            
            
               HR
            
            
               Službeni list Europske unije
            
            
               L 200/17
            
         PROVEDBENA ODLUKA KOMISIJE (EU) 2015/1310
   оd 28. srpnja 2015.
   o izmjeni Priloga I. Odluci 2009/177/EZ s obzirom na status slobodno od bolesti za cijelo državno područje Hrvatske u pogledu Koi herpes viroze (KHV)
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 2006/88/EZ od 24. listopada 2006. o zahtjevima zdravlja životinja koji se primjenjuju na životinje akvakulture i njihove proizvode te o sprečavanju i kontroli određenih bolesti akvatičnih životinja (1), a posebno njezin članak 49. stavke 1. i 3.,
   budući da:
   
               (1)
            
            
               Odlukom Komisije 2009/177/EZ (2) utvrđuje se popis država članica, zona i kompartmenta na koje se primjenjuju odobreni programi nadziranja u pogledu jedne ili više neegzotičnih bolesti navedenih u dijelu II. Priloga IV. Direktivi 2006/88/EZ. Isto tako Odlukom 2009/177/EZ uspostavlja se popis država članica, zona i kompartmenta proglašenih slobodnima od jedne ili više navedenih bolesti.
            
         
               (2)
            
            
               U dijelu C Priloga I. Odluci 2009/177/EZ uspostavlja se popis država članica, zona i kompartmenta proglašenih slobodnima od jedne ili više navedenih bolesti.
            
         
               (3)
            
            
               Hrvatska je Komisiji dostavila izjavu o proglašenju statusa bez Koi herpes viroze (KHV) za cijelo državno područje Hrvatske. Dostavljene informacije pokazuju da Hrvatska u skladu s člankom 49. stavkom 1. Direktive 2006/88/EZ ispunjuje uvjete za takvu izjavu o proglašenju propisane u dijelu I. Priloga V. toj Direktivi.
            
         
               (4)
            
            
               Nadalje, dodatne informacije dostavljene Komisiji pokazuju da je Hrvatska uspostavila odgovarajuće zone ograničenja koje obuhvaćaju dijelove područja vodenih slivova rijeka Dunava i Save radi sprečavanja pasivnog unošenja iz susjednih država članica ili susjednih trećih zemalja koje se ne smatraju slobodnima od KHV-a. Zbog epidemiološke situacije u vezi s KHV-om susjednih zemalja ta bi područja vodenih slivova trebalo smatrati područjima visokog rizika i pratiti ih ciljanim nadziranjem usklađenim sa zahtjevima koji su doneseni u skladu s člankom 49. stavkom 3. Direktive 2006/88/EZ.
            
         
               (5)
            
            
               Informacije koje je dostavila Hrvatska pokazuju da je dostavljena izjava u skladu sa svim zahtjevima za izjavu o proglašenju države članice slobodnom od bolesti iz Direktive 2006/88/EZ i Odluke 2009/177/EZ. U skladu s tim cijelo bi državno područje Hrvatske trebalo proglasiti slobodnim od Koi herpes viroze (KHV).
            
         
               (6)
            
            
               Dio C Priloga I. Odluci 2009/177/EZ trebalo bi stoga na odgovarajući način izmijeniti.
            
         
               (7)
            
            
               Mjere predviđene ovom Odlukom u skladu su s mišljenjem Stalnog odbora za bilje, životinje, hranu i hranu za životinje,
            
         DONIJELA JE OVU ODLUKU:
   Članak 1.
   Dio C Priloga I. Odluci 2009/177/EZ mijenja se u skladu s Prilogom ovoj Odluci.
   Članak 2.
   Ova je Odluka upućena državama članicama.
   
      Sastavljeno u Bruxellesu 28. srpnja 2015.
      
         
            Za Komisiju
         
         Vytenis ANDRIUKAITIS
         
            Član Komisije
         
      
   
   
      (1)  SL L 328, 24.11.2006., str. 14.
   
   
      (2)  Odluka Komisije 2009/177/EZ od 31. listopada 2008. o provedbi Direktive Vijeća 2006/88/EZ s obzirom na programe nadziranja i iskorjenjivanja i na status država članica, zona i kompartmenta slobodno od bolesti (SL L 63, 7.3.2009., str. 15.).
   
      PRILOG
      Dio C Priloga I. Odluci 2009/177/EZ, redak koji se odnosi na Koi herpes virozu (KHV) zamjenjuje se sljedećim:
      
         
                     „Koi herpes viroza (KHV)
                  
                  
                     Hrvatska
                  
                  
                     HR
                  
                  
                     Cijelo državno područje
                  
               
                     Irska
                  
                  
                     IE
                  
                  
                     Cijelo državno područje
                  
               
                     Ujedinjena Kraljevina
                  
                  
                     UK
                  
                  
                     Državno područje Sjeverne Irske”